**HIRDETMÉNY**

**Kaposújlak településrendezési eszközök 1.sz. módosítás partnerségi egyeztetéséről**

Tájékoztatjuk Kaposújlak község közigazgatási területén lakóhellyel vagy ingatlan tulajdonnal rendelkező magánszemélyeket, székhellyel vagy telephellyel rendelkező vállalkozásokat, gazdálkodó szervezeteket, a bejegyzett érdekképviseleti és civil szervezeteket, valamint a településen működő egyházakat hogy Kaposújlak község önkormányzatának képviselő-testülete kezdeményezte Kaposújlak településrendezési eszközök 1.sz. módosítását az alábbiak szerint:

- a Kaposújlaki repülőtér keleti felén kialakítani tervezett 2 db telken – telkenként 500 kW-nál kisebb villamos teljesítményű – naperőmű létesíthető legyen.

Tájékoztatjuk az érintetteket, hogy a képviselő testület a 15/2017. (III.16.) számú önkormányzati határozatában döntött a településrendezési eszközök módosításáról.

A partnerségi egyeztetés szabályairól szóló 4/2017.(III.23.) számú önkormányzati rendelet és a véleményezési dokumentáció az önkormányzat honlapján, valamint a Kaposmérői Közös Önkormányzati Hivatalnál, 7521 Kaposmérő, Hunyadi u. 13. címen, nyomtatott formában megtekinthető ügyfélfogadási időben 2017. április 10-től 2017. április 26-ig.

A partnerek észrevételt, javaslatot a hirdetmény közzétételétől számított 15 napon belül (2017. április 26.-ig) tehetnek, a Polgármesterhez címzett, papír alapon írásban benyújtott, indoklással ellátott véleményben.

Tájékoztatjuk az érintetteket, hogy a módosítással kapcsolatban 2017. április 26-án 13. órakor **lakossági fórumot** tartunk a Kaposmérői Közös Önkormányzati Hivatal Kaposújlaki Kirendeltségén (Kaposújlak, Kossuth Lajos utca 10).

Kaposújlak, 2017. április 10.

 Csabai Tamás

 polgármester